b'\n_START_ARTICLE_\nMikalojus Leonas Sapiega\n_START_SECTION_\nBiografija\n_START_PARAGRAPH_\nLietuvos magnat\xc5\xb3 garsios Sapieg\xc5\xb3 gimin\xc4\x97s, Kodenio linijos atstovas, herbo \xe2\x80\x9eLis\xe2\x80\x9c savininkas. Kar\xc5\xabnos lauko ra\xc5\xa1tininko Jono Frederiko Sapiegos (1618\xe2\x80\x931664) ir Konstancijos Gerbut vyresnysis s\xc5\xabnus. Jaunesnieji broliai\xc2\xa0\xe2\x80\x93 Trak\xc5\xb3 vaivada Kazimieras Vladislovas ir \xc5\xbdemaitijos vyskupas Povilas Pranci\xc5\xa1kus._NEWLINE_1664 metais po savo t\xc4\x97vo Mikalojaus Leono Sapiegos mirties \xc4\x97m\xc4\x97 vadovauti jo kazok\xc5\xb3 \xc4\xafgulai. 1666\xc2\xa0m. gruod\xc4\xaf dalyvavo nes\xc4\x97kmingame Lenkijos armijai Brailovo m\xc5\xab\xc5\xa1yje, kur jo b\xc5\xabrys patyr\xc4\x97 didelius nuostolius. 1667 metais buvo i\xc5\xa1rinktas pasiuntiniu \xc4\xaf seim\xc4\x85._NEWLINE_1673 metais Mikalojus Leonas Sapiega, vadovaudamas savo \xc4\xafgulai, dalyvavo Jono Sobieskio Lenkijos-Lietuvos armijai sutriu\xc5\xa1kinant Turkijos kariuomen\xc4\x99 Chotyno m\xc5\xab\xc5\xa1yje. 1676 metais dalyvavo karin\xc4\x97je kampanijoje, vadovaudamas savo paties \xc5\xa1arvuotai \xc4\xafgulai. 1677 metais gavo Voluin\xc4\x97s ka\xc5\xa1teliono pareigyb\xc4\x99._NEWLINE_1683 metais Mikalojus Leonas Sapiega, vadovaudamas savo paties \xc5\xa1arvuotai \xc4\xafgulai, dalyvavo Vienos m\xc5\xab\xc5\xa1yje su turkais ir tais pa\xc4\x8diais metais gavo Braclavo vaivados pareigyb\xc4\x99. 1684 metais dalyvavo naujoje karin\xc4\x97je kampanijoje prie\xc5\xa1 turkus-osmanus. Jam priklaus\xc4\x97 Orvucko seni\xc5\xabnija. I\xc5\xa1liko i\xc5\xa1tikimas karaliui Jonui Sobieskiui ir nedalyvavo politin\xc4\x97je veikloje._NEWLINE_Mir\xc4\x97 tarp 1685 met\xc5\xb3 vasario 1 ir bir\xc5\xbeelio 10 d. Buvo palaidotas \xc5\xa0v. Onos ba\xc5\xbeny\xc4\x8doje, Kodenyje.\n_START_SECTION_\n\xc5\xa0eima\n_START_PARAGRAPH_\n1678 met\xc5\xb3 Mikalojus Leonas Sapiega ved\xc4\x97 An\xc4\x85 Charlenskait\xc4\x99 (m.po 1695), nuo santuokos su kuria tur\xc4\x97jo du s\xc5\xabnus ir dukter\xc4\xaf.'